pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​PM chairs handover ceremony of COVID-19 vaccines from the U.S.
วันจันทร์ที่ 2 สิงหาคม 2564
​PM chairs handover ceremony of COVID-19 vaccines from the U.S.
​PM chairs handover ceremony of COVID-19 vaccines from the U.S.
August 2, 2021, at 09.00 hrs, at the Purple Room, Thai KHu Fah Building, Government House, Prime Minister and Defense Minister Gen. Prayut Chan-o-cha presided over the handover ceremony of COVID-19 vaccines given by the United States of America to Thailand. Attending the ceremony was Mr. Michael Heath, Chargé d’ Affaires, a.i., Embassy of the United States of America in Bangkok, as the representative of the U.S. Government. Government Spokesperson Anucha Burapachaisri disclosed gist of the meeting as follows:
The Prime Minister thanked U.S. Government for the donation of COVID-19 vaccines, which reflects over 188 years of long-standing and tightknit relations and friendship between the two countries. This also underscores the commitment of both the Governments to join forces in tackling the COVID-19 situation. The donated vaccines will be useful for Thailand in its endeavor to control spread of the COVID-19 pandemic. He also thanked U.S. Senator Tammy Duckworth and all concerned agencies for pushing forward provision of additional 1 million doses of vaccines, and to the U.S. Government for taking good care of Thai citizens and businesses. The Prime Minister affirmed that the Government would properly administer and allocate vaccines to ensure utmost benefits to the Thai people.
The Chargé d’ Affaires, a.i. of the U.S. Embassy in Bangkok expressed pleasure, on behalf of the U.S. Government, to hand over COVID-19 vaccines (Pfizer) to the Thai Government, and to be part of the country’s effort to curb the disease spread. Thailand and the U.S. have had long-standing cooperation in all dimensions, including public health cooperation which would be further enhanced through the handover of vaccines today. The Chargé d’ Affaires, a.i. of the U.S. Embassy in Bangkok also expressed appreciation toward the Thai Government, Ministry of Foreign Affairs, and Ministry of Public Health for taking good care of the U.S. citizens in the country during the pandemic, and hoped that the COVID-19 situation in Thailand would soon ease.
The total of 1,503,450 doses of Pfizer-BioNTech vaccines have already reached Thailand on July 30, 2021.
รัฐบาลไทย-ข่าวทำเนียบรัฐบาล-​รองนายกฯ พล.อ.ประวิตรฯ กำชับทุกหน่วยงาน เร่งติดตามสภาพอากาศและสถานการณ์น้ำ รับมือเหตุอุทกภัยและภัยแล้งในพื้นที่ พร้อมช่วยเหลือประชาชนได้ทันที
วันศุกร์ที่ 26 สิงหาคม 2565
​รองนายกฯ พล.อ.ประวิตรฯ กําชับทุกหน่วยงาน เร่งติดตามสภาพอากาศและสถานการณ์น้ํา รับมือเหตุอุทกภัยและภัยแล้งในพื้นที่ พร้อมช่วยเหลือประชาชนได้ทันที
​รองนายกฯ พล.อ.ประวิตรฯ กําชับทุกหน่วยงาน เร่งติดตามสภาพอากาศและสถานการณ์น้ํา รับมือเหตุอุทกภัยและภัยแล้งในพื้นที่ พร้อมช่วยเหลือประชาชนได้ทันที
วันนี้ (26 สิงหาคม 2565) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมกองอํานวยการน้ําแห่งชาติ และคณะอนุกรรมการอํานวยการด้านบริหารจัดการทรัพยากรน้ํา ผ่านระบบ VTC เพื่อขับเคลื่อนความร่วมมือตามกรอบแนวทาง 13 มาตรการรับมือฤดูฝน และสถานการณ์ภัยแล้งที่จะเกิดขึ้น
โดยที่ประชุมรับทราบ และติดตามการดําเนินการของหน่วยต่างๆ ตามมาตรการที่เกี่ยวข้อง จากผลกระทบจากพายุโซนร้อน “มู่หลาน” ใน 29 จังหวัดรวมทั้ง รายงานสภาพอากาศและสถานการณ์น้ํา 3 เดือน (กันยายน – พฤศจิกายน) และความก้าวหน้าในการดําเนินการตาม 13 มาตรการรับมือฤดูฝน ปี 65 และรับทราบการปรับการระบายน้ําของเขื่อนเจ้าพระยา 1,500 - 2,000 ลบ.ม./วินาที ซึ่งอาจมีผลให้น้ําเอ่อล้นพื้นที่ท้ายน้ํา 2 ฝั่งในจังหวัดสิงห์บุรี อ่างทอง และพระนครศรีอยุธยา นอกจากนี้ ได้ร่วมพิจารณาและให้ความเห็นชอบ กรอบโครงสร้างและรูปแบบการดําเนินการจัดตั้งศูนย์บริหารจัดการน้ําส่วนหน้า ที่จะจัดต้ังขึ้นใน 4 พื้นที่ ในจังหวัดพิษณุโลก ชัยนาท อุบลราชธานี และสุราษฎร์ธานี โดยให้พิจารณาจากการคาดการณ์สภาพอากาศ ปริมาณน้ําฝน รวมทั้งปริมาณน้ําในเขื่อนและน้ําท่า
รองนายกรัฐมนตรีได้เน้นย้ําไปยังกระทรวงมหาดไทย โดยเฉพาะผู้ว่าราชการจังหวัดในพื้นที่ที่มีแนวโน้มจะเกิดน้ําท่วม ตามที่ สทนช. ชี้เป้า ให้มีความตื่นตัวและให้ขับเคลื่อนแผนการปฏิบัติเชิงรุกป้องกันน้ําท่วมตาม 13 มาตรการ ตามที่ กนช.เห็นชอบให้เป็นรูปธรรม เน้นความรวดเร็วและกระจายการช่วยเหลือให้ทั่วถึง โดยให้พิจารณาปรับแผนให้ทันต่อสถานการณ์ ควบคู่กับการเร่งทําความเข้าใจกับประชาชน เพื่อป้องกันและลดความเสียหายต่อชีวิตและทรัพย์สินของประชาชน ทั้งนี้ ขอให้ สทนช.ประสานการทํางานร่วมกับ กรมชลประทาน มีแผนสํารองและมาตราการรองรับการหน่วงน้ํา ผันน้ํา ประกอบการตัดสินใจ โดยพยายามให้ประชาชนในพื้นที่ท้ายน้ําได้รับผลกระทบน้อยที่สุด
รัฐบาลไทย-ข่าวทำเนียบรัฐบาล-ธอส. สนับสนุนน้ำดื่มธนาคาร จำนวน 10,000 ขวด พร้อมหน้ากากอนามัยและสายคล้องให้แก่ ศูนย์บริการฉีดวัคซีน “KU สู้ COVID-19”
วันเสาร์ที่ 26 มิถุนายน 2564
ธอส. สนับสนุนน้ําดื่มธนาคาร จํานวน 10,000 ขวด พร้อมหน้ากากอนามัยและสายคล้องให้แก่ ศูนย์บริการฉีดวัคซีน “KU สู้ COVID-19”
ธอส. สนับสนุนน้ําดื่มของธนาคาร จํานวน 10,000 ขวด พร้อมหน้ากากอนามัยและสายคล้อง ให้แก่ศูนย์บริการฉีดวัคซีน “KU สู้ COVID-19” เพื่อช่วยเหลือและร่วมดูแลบุคลากรทางการแพทย์และจิตอาสา และประชาชนที่เข้ารับการฉีดวัคซีนป้องกัน COVID-19
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า จากสถานการณ์การแพร่ระบาดของเชื้อไวรัสโคโรนา 2019 (COVID-19) ระลอกใหม่ ในหลายพื้นที่ทั่วประเทศ โดยเฉพาะในเขตพื้นที่กรุงเทพฯ ที่มีจํานวนผู้ติดเชื้อเพิ่มสูงขึ้น รวมทั้งผู้ป่วยวิกฤตที่มีอาการรุนแรงมากขึ้น ทําให้ปัจจุบันหน่วยงานภาครัฐและพันธมิตรได้ร่วมมือกันสนับสนุนให้มีการฉีดวัคซีน COVID-19 เพื่อสร้างภูมิคุ้มกันให้แก่ประชาชนโดยเร็วที่สุด รวมถึงที่ มหาวิทยาลัยเกษตรศาสตร์ บางเขน ได้เปิดอาคารจักรพันธ์เพ็ญศิริ จัดตั้งเป็นศูนย์บริการฉีดวัคซีน “KU สู้ COVID-19” โดยการสนับสนุนของราชวิทยาลัยจุฬาภรณ์ ซึ่งนับเป็น 1 ใน 11 หน่วยของศูนย์ฉีดวัคซีนถาวรภายใต้กระทรวงกระทรวงการอุดมศึกษา วิทยาศาสตร์ วิจัยและนวัตกรรม (อว.) สามารถรองรับประชาชนเข้ารับการฉีดวัคซีนได้วันละ 5,000 – 8,000คน โดยนําร่องในการฉีดวัคซีนให้แก่กลุ่มบุคลากร นิสิต นักศึกษา ของมหาวิทยาลัยเกษตรศาสตร์ สถาบันการศึกษาอื่น ๆ ที่อยู่ในละแวกใกล้เคียง รวมถึงหน่วยงานหรือชุมชนโดยรอบ และตั้งแต่เดือนกรกฎาคม 2564 เป็นต้นไป จะเปิดให้ประชาชนทั่วไปสามารถลงทะเบียนเข้ารับการฉีดวัคซีนได้อีกด้วย
และเพื่อเป็นการร่วมเป็นส่วนหนึ่งในการทําดูแลประชาชนที่รอรับการฉีดวัคซีนรวมถึงบุคลากรทางการแพทย์และจิตอาสาที่ปฏิบัติหน้าที่ในศูนย์บริการฉีดวัคซีน ในวันนี้ (26 มิถุนายน 2564) ผู้แทนของธนาคารอาคารสงเคราะห์ โดย ผู้ช่วยกรรมการผู้จัดการ ประกอบด้วย นายดนัย แสงศรีจันทร์ และนางสุดจิตตรา คําดี ร่วมมอบน้ําดื่มธนาคารให้แก่ศูนย์บริการฉีดวัคซีน “KU สู้ COVID-19” จํานวนรวม 10,000 ขวด และหน้ากากอนามัยพร้อมสายคล้อง ที่จัดทําโดยจิตอาสาของธนาคาร เพื่อมอบให้กับประชาชนที่เข้ารับบริการฉีดวัคซีนและผู้ปฏิบัติงานของโรงพยาบาล โดยมี ดร.จงรัก วัชรินทร์รัตน์ อธิการบดีมหาวิทยาลัยเกษตรศาสตร์ ให้เกียรติเป็นผู้รับมอบ และมีผู้บริหาร ผู้ปฏิบัติงานของธนาคาร ร่วมในพิธี
สําหรับกิจกรรมดังกล่าวถือเป็นส่วนหนึ่งของการสนับสนุนช่วยเหลือสังคมไทยสู้ภัยโควิด-19 ที่ ธอส. ดําเนินการมาอย่างต่อเนื่อง มูลค่ารวมกว่า 5,000,000 บาท อาทิ การจัดสร้างหอผู้ป่วยไอซียูความดันลบแบบห้องแยกที่ใช้ในการรักษาผู้ป่วยวิกฤตที่มีอาการรุนแรง การจัดซื้อเครื่องฮีโมเปอร์ฟิวชั่นใช้ในการรักษาผู้ป่วยที่ติดเชื้อโควิด-19 การจัดสร้างไอซียูสนาม การจัดหาเก้าอี้นั่งจุดพักคอย พร้อมเสื้อทีมของโรงพยาบาล รวมถึงสนับสนุนน้ําดื่มธนาคารกว่า 100,000 ขวด หน้ากากอนามัยพร้อมสายคล้อง ถุงยังชีพ อาหารกลางวัน ให้หน่วยงานสําคัญต่าง ๆ อาทิ สถานพยาบาล สถานศึกษา และสถานที่ให้บริการฉีดวัคซีน เป็นต้น ซึ่งสอดคล้องกับนโยบายการแสดงความรับผิดชอบต่อสังคมและสิ่งแวดล้อม หรือ CSR ของธนาคาร ด้วยความห่วงใยและตระหนักถึงปัญหาความเดือดร้อนของประชาชน อีกทั้งเป็นการสร้างจิตสํานึกในการเป็นจิตอาสาเพื่อช่วยเหลือสังคมให้ดียิ่งขึ้นต่อไป
รัฐบาลไทย-ข่าวทำเนียบรัฐบาล-บีโอไอเตรียมพร้อมผู้ประกอบการสู่ตลาดโลก จัดหลักสูตร “สร้างนักลงทุนไทยในต่างประเทศ”
วันพฤหัสบดีที่ 17 มิถุนายน 2564
บีโอไอเตรียมพร้อมผู้ประกอบการสู่ตลาดโลก จัดหลักสูตร “สร้างนักลงทุนไทยในต่างประเทศ”
บีโอไอ เดินหน้าสร้างความพร้อมให้ผู้ประกอบการไทยไปลงทุนทําธุรกิจในตลาดโลก เปิดหลักสูตร“สร้างนักลงทุนไทยในต่างประเทศ” หรือ TOISC รุ่นที่ 19 หวังยกระดับทั้งด้านองค์ความรู้ เคล็ดลับ และการบริหารจัดการนําธุรกิจไทยเจาะตลาดต่างแดน
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ)เปิดเผยว่า บีโอไอเล็งเห็นถึงความสําคัญของการเตรียมความพร้อมของผู้ประกอบการไทยสู่การทําธุรกิจในตลาดโลกซึ่งเป็นหนึ่งในบทบาทของบีโอไอที่ต้องดูแลและพัฒนาผู้ประกอบการไทย ทั้งในประเทศและต่างประเทศ จึงได้จัดหลักสูตรอบรม“สร้างนักลงทุนไทยในต่างประเทศ”หรือTOISCรุ่นที่19ซึ่งจะช่วยยกระดับการบริหารการจัดการธุรกิจในต่างประเทศ ด้วยการส่งเสริมเพิ่มพูนความรู้แก่เจ้าของธุรกิจ ทายาทธุรกิจและระดับผู้บริหารที่ได้รับมอบหมายจากองค์กรให้สามารถวิเคราะห์ข้อมูลและแสวงหาโอกาสสําหรับการลงทุนในตลาดต่างประเทศหลักสูตรดังกล่าวจะเจาะลึกทุกเรื่องที่จําเป็นในการลงทุน โดยถ่ายทอดผ่านประสบการณ์ของวิทยากรผู้เชี่ยวชาญและนักธุรกิจชั้นนําของประเทศ ทั้งเรื่องเทคนิคการสร้างความสัมพันธ์ การเจรจาเชิงธุรกิจการพัฒนาบุคลิกภาพและมารยาทสากลเพื่อเชื่อมสัมพันธ์การลงทุน การออกแบบธุรกิจเพื่อการลงทุนในต่างประเทศ ข้อมูลเกี่ยวกับทิศทางตลาดโลกและแนวโน้มของตลาดเกิดใหม่ ความรู้เรื่องกฎหมาย เรื่องภาษี เรื่องพิธีการทางศุลกากรในต่างประเทศ ข้อควรระวังเรื่องการจัดทําเอกสารความตกลงต่างๆ การหาแหล่งเงินทุน ตลอดจนเรื่องธุรกิจกับสิทธิมนุษยชนที่ในต่างประเทศให้ความสําคัญ
นอกจากนี้ ยังมีการแลกเปลี่ยนเคล็ดลับของธุรกิจไทยที่เติบโตในต่างแดน มีกิจกรรมกลุ่มสร้างเครือข่ายนักธุรกิจเพื่อการลงทุน รวมทั้งมีกิจกรรมศึกษาลู่ทางการลงทุนในต่างประเทศอีกด้วย สําหรับปี2564จะเน้นเส้นทางการลงทุนในประเทศกลุ่มอาเซียน ซึ่งผู้ประกอบการจะได้เข้าพบหน่วยงานภาครัฐ เอกชนและสมาคมต่างๆ ที่สําคัญ เพื่อรับฟังข้อมูลที่เป็นประโยชน์ในการทําธุรกิจ เยี่ยมชมสถานที่ และแลกเปลี่ยนประสบการณ์ พร้อมจับคู่ธุรกิจกับบริษัทไทยที่มาลงทุนในต่างประเทศ สํารวจย่านเศรษฐกิจการค้า และตลาดท้องถิ่น พร้อมเส้นทางโลจิสติกส์อีกด้วย
“แม้ว่ายังคงมีสถานการณ์การแพร่ระบาดของโควิด-19 แต่บีโอไอได้เตรียมสร้างความพร้อมให้กับนักลงทุนอย่างต่อเนื่อง ซึ่งหลักสูตรสร้างนักลงทุนไทยในต่างประเทศนี้ได้ดําเนินการมาถึงรุ่นที่ 19 แล้วโดยที่ผ่านมาผู้เข้ารับการอบรมหลายรุ่นได้สะท้อนมุมมองที่เป็นประโยชน์หลายด้าน เช่น ได้ประสบการณ์ตรงจากวิทยากรผู้ที่ลงทุนในต่างประเทศแล้วจริงๆ มีมุมมองทั้งเรื่องความท้าทาย สิ่งที่ต้องระมัดระวัง ซึ่งเป็นการวางพื้นฐานที่ดีสําหรับผู้ที่ต้องการขยายธุรกิจไปต่างประเทศ และสามารถนําความรู้ไปปรับใช้ในองค์กรช่วยวางแผนการดําเนินการเรื่องต่างๆ ได้ตรงจุดมากขึ้น บีโอไอจึงขอเชิญชวนผู้ประกอบการที่สนใจเข้าร่วมกิจกรรมครั้งนี้เพื่อช่วยยกระดับทั้งด้านบริหารจัดการ และเพิ่มพูนความรู้ต่างๆ อย่างรอบด้าน”รองเลขาธิการบีโอไอกล่าว
ทั้งนี้ หลักสูตรนี้จะเปิดรับสมัครตั้งแต่วันนี้ - วันที่23มิถุนายน2564สําหรับผู้สนใจสมัครสามารถสอบถามข้อมูลเพิ่มเติมได้ที่ กองพัฒนาผู้ประกอบการไทย โทรศัพท์0 2553 8111ต่อ6245หรือE-mail: thaienterprisedev@boi.go.thหรือ@Line ID: boi.toisc
*******************************
รัฐบาลไทย-ข่าวทำเนียบรัฐบาล-รมว.พม. แนะทางออกสังคมไทย ร่วมดึงทุกภาคส่วนสร้างคนดี คนเก่ง ขับเคลื่อนงานพัฒนาสังคม
วันอังคารที่ 12 ตุลาคม 2564
รมว.พม. แนะทางออกสังคมไทย ร่วมดึงทุกภาคส่วนสร้างคนดี คนเก่ง ขับเคลื่อนงานพัฒนาสังคม
รมว.พม. แนะทางออกสังคมไทย ร่วมดึงทุกภาคส่วนสร้างคนดี คนเก่ง ขับเคลื่อนงานพัฒนาสังคม
วันที่ 11 ต.ค. 64เวลา 15.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)กล่าวปิดการเสวนาเรื่อง "ทางออกสังคมไทย คนไทยต้องคิดบวก"ภายในงาน "เสริมพลังสังคม ด้วยพลังคิดบวก" โดยมีผู้ร่วมเสวนา ได้แก่ 1) นายแพทย์พลเดช ปิ่นประทีป อดีตรัฐมนตรีช่วยว่าการกระทรวงการพัฒนาสังคมและความมั่นคงของมนุษย์ 2) อาจารย์ไตรภพ โคตรวงษา ประธานมูลนิธิกสิกรรมธรรมชาติ และอาจารย์ประจําสาขาวิชาการท่องเที่ยวและการโรงแรม คณะวิทยาการจัดการ มหาวิทยาลัยราชภัฏราชนครินทร์ และ 3) นางนภา เศรษฐกร ผู้อํานวยการสํานักงานส่งเสริมวิสาหกิจเพื่อสังคม และอดีตอธิบดีกรมพัฒนาสังคมและสวัสดิการ กระทรวง พม. ซึ่งมีนายแทนคุณ จิตต์อิสระ อดีตสมาชิกสภาผู้แทนราษฎร เป็นผู้ดําเนินรายการ อีกทั้งมอบนโยบายการขับเคลื่อนงานร่วมกันระหว่างภาครัฐ ภาคเอกชน ภาคธุรกิจ และภาคประชาสังคม เพื่อสร้างพลังคิดบวกร่วมกันในการพัฒนาสังคม ณ ห้องประชุมชั้น 2 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม.
นายจุติกล่าวว่า ตนขอขอบคุณทุกท่านที่มาร่วมให้ทิศทางและอาหารสมองในวันนี้ อยากให้ทุกท่านมั่นใจว่าสิ่งที่ท่านแนะนํา เราได้เริ่มทํามาบ้างแล้ว ทั้งนี้ กระทรวง พม. จะดําเนินโครงการคนไทยคิดบวก โดยกรมกิจการเด็กและเยาวชน จะร่วมกับกระทรวงวัฒนธรรม นอกจากนี้ ตนได้มอบนโยบายให้สร้างมูลค่าเพิ่ม โดยทํางานร่วมกับพาร์ทเนอร์ในภาคส่วนต่างๆ ทั้งนี้ จากสถานการณ์โควิด - 19 ทําให้หลายอย่างในสังคมไม่เหมือนเดิม ซึ่งเราต้องมีทักษะประสบการณ์เพิ่มเติม ทั้งหมดนี้ กระทรวงศึกษาธิการ กระทรวงวัฒนธรรม กระทรวงการอุดมศึกษา วิทยาศาสตร์ วิจัยและนวัตกรรม และกระทรวง พม. ทั้ง 4 กระทรวง จะร่วมกันสร้างคนดีและคนเก่ง โดยทํางานแบบบูรณาการ ในอนาคตเราจะต้องทํางานร่วมกับทุกท่านในวันนี้ ตนเชื่อว่าเราต้องการความหลากหลายและความหลากหลายจะเป็นจุดแข็ง ทั้งนี้ อาสาสมัครด้านต่างๆ จะต้องเติมทักษะในทุกมิติ เพื่อให้ทันต่อเหตุการณ์ และจะได้นํามาใช้ประโยชน์ได้อย่างเต็มที่ อย่างไรก็ตาม กระทรวง พม. จะไม่สามารถทํางานสําเร็จได้ ถ้าขาดภาคีเครือข่ายและอาสาสมัคร ซึ่งเราทํางานคนเดียวจะไม่มีทางสําเร็จ และเราต้องพร้อมที่จะแชร์ความสําเร็จกับผู้ร่วมงานของเราด้วย
รัฐบาลไทย-ข่าวทำเนียบรัฐบาล-ปลัด สธ. ติดตามการควบคุมโควิด 19 พื้นที่สมุทรสงคราม - สมุทรสาคร
วันเสาร์ที่ 21 สิงหาคม 2564
ปลัด สธ. ติดตามการควบคุมโควิด 19 พื้นที่สมุทรสงคราม - สมุทรสาคร
ปลัดกระทรวงสาธารณสุข ลงพื้นที่ติดตามการควบคุมโรคโควิด 19 ทั้งจังหวัดสมุทรสงคราม และจังหวัดสมุทรสาคร พบบริหารจัดการได้ดี ส่วนที่ตําบลนาดี ใช้ระบบ CI และโรงพยาบาลสนาม บูรณาการดูแลผู้ป่วยโควิดในชุมชน
นายเเพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วย นายแพทย์กิตติศักดิ์ อักษรวงศ์ และนายแพทย์ภูวเดช สุระโคตร ผู้ช่วยปลัดกระทรวงสาธารณสุข ลงพื้นที่ติดตามการบริหารจัดการควบคุมโรคโควิด 19 ที่จังหวัดสมุทรสงคราม และจังหวัดสมุทรสาคร ให้สัมภาษณ์ว่า จากการตรวจเยี่ยมทั้ง 2 จังหวัด พบว่าจังหวัดสมุทรสงครามซึ่งเป็นพื้นที่สวน ทําการเกษตร มีการระบาดน้อย ต่างจากจังหวัดสมุทรสาคร ที่พบผู้ติดเชื้อสูง เนื่องจากมีสถานประกอบการและโรงงานจํานวนมาก มีประชากรทํางานเป็นกลุ่มก้อน โดยส่วนใหญ่ 90% เป็นการติดเชื้อภายในโรงงาน แต่มีการบริหารจัดการดูแลได้ดี ทั้งระบบแยกกักที่บ้าน มาตรการ Bubble and Sealed ในโรงงานขนาดใหญ่ รองรับได้มากกว่า 30,000 เตียง รวมถึงมีการนําผู้ติดเชื้อไปอยู่ในสถานที่กักกันในชุมชน (Community Isolation - CI) จนปลอดเชื้อ เช่น พื้นที่ตําบลนาดี จังหวัดสมุทรสาคร ที่มีระบบดูแลผู้ป่วยโควิดในชุมชนร่วมกัน 2 ส่วน คือ 1.ระบบ Community Isolation มีเตียงรองรับประมาณ 190 รับผิดชอบโดยองค์กรปกครองส่วนท้องถิ่น มีทีมพยาบาลจากกองสาธารณสุข อบต.นาดี เป็นผู้ดูแล และ 2.โรงพยาบาลสนามมีเตียงรองรับประมาณ 150-160 เตียง มีโรงพยาบาลสมุทรสาครเป็นผู้รับผิดชอบ ซึ่งทั้ง 2 แห่งอยู่อาคารใกล้กัน มีอุปกรณ์ทางการแพทย์ อาทิ เครื่องช่วยหายใจ ออกซิเจน เครื่องช่วยหายใจชนิด Hi flow และรถเอ็กซเรย์ปอดเคลื่อนที่สําหรับตรวจเช็คอาการปอดทุกวัน หากผู้ติดเชื้อใน Community Isolation มีอาการรุนแรงจะส่งเข้าโรงพยาบาลสนาม และเมื่ออาการดีขึ้นจะส่งกลับมา Community Isolation ทําให้ผู้ป่วยไม่ต้องเดินทางไกลและได้รับการดูแลอย่างทันท่วงที และโรงพยาบาลหลักมีเตียงสําหรับรักษาผู้ป่วยสีแดงเพิ่มขึ้น
“ขณะนี้จํานวนผู้ติดเชื้อในประเทศเริ่มทรงตัว ซึ่งอาจมาจากมาตรการต่างๆ ในช่วงล็อกดาวน์ ที่ช่วยหยุดการแพร่ระบาดได้ส่วนหนึ่ง อย่างไรก็ตาม ทุกคนยังต้องช่วยกันเข้มข้นเรื่องมาตรการป้องกันการติดเชื้อแบบครอบจักรวาล (Universal Prevention) ให้คิดไว้ก่อนว่าคนรอบข้าง ๆ และตัวเราเองติดเชื้อ จึงต้องเข้มมาตรการส่วนบุคคลอย่างเคร่งครัด ขณะที่กระทรวงสาธารณสุขจะเร่งรัดการฉีดวัคซีนให้มากขึ้น โดยเฉพาะในกลุ่มเปราะบาง 608ที่เสี่ยงต่อเกิดอาการหนักและเสียชีวิต ซึ่งเมื่อฉีดวัคซีนในกลุ่มนี้ได้มาก จะทําให้ผู้ป่วยลดลง ภารกิจของแพทย์ พยาบาล บุคลากรสาธารณสุขด่านหน้าก็จะลดลงตามไปด้วย” นายแพทย์เกียรติภูมิกล่าว
***************************************** 21 สิงหาคม 2564
รัฐบาลไทย-ข่าวทำเนียบรัฐบาล-ครม.เห็นชอบร่างความร่วมมือไทย-ญี่ปุ่นว่าด้วยความร่วมมือด้านเทคโนโลยีสารสนเทศ การสื่อสารและดิจิทัล
วันอังคารที่ 2 สิงหาคม 2565
ครม.เห็นชอบร่างความร่วมมือไทย-ญี่ปุ่นว่าด้วยความร่วมมือด้านเทคโนโลยีสารสนเทศ การสื่อสารและดิจิทัล
ครม.เห็นชอบร่างความร่วมมือไทย-ญี่ปุ่นว่าด้วยความร่วมมือด้านเทคโนโลยีสารสนเทศ การสื่อสารและดิจิทัล
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 2 ส.ค. 2565ได้เห็นชอบร่างบันทึกความร่วมมือระหว่างกระทรวงดิจิทัลเพื่อเศรษฐกิจและสังคม แห่งราชอาณาจักรไทยและกระทรวงกิจการภายในและการสื่อสารแห่งประเทศญี่ปุ่น ว่าด้วยความร่วมมือด้านเทคโนโลยีสารสนเทศ การสื่อสารและดิจิทัล ซึ่งจะเป็นบันทึกความร่วมมือแทนฉบับเดิมที่ทั้ง 2 ฝ่ายได้ลงนามไปเมื่อปี 2560 และได้สิ้นสุดอายุการบังคับเมื่อวันที่ 7 มิ.ย. 2565
สําหรับกําหนดการลงนามในบันทึกความร่วมมือฯ ฉบับใหม่ จะมีขึ้นในวันที่ 5 ส.ค. 2565 ระหว่างการเดินทางเยือนประเทศไทยของคณะผู้บริหารระดับสูงของกระทรวงกิจการภายในและการสื่อสารแห่งประเทศญี่ปุ่น
น.ส.ไตรศุลี กล่าวว่า ตามร่างบันทึกความร่วมมือฯ มีวัตถุประสงค์เพื่อส่งเสริมความร่วมมือและแลกเปลี่ยนในสาขาเทคโนโลยีสารสนเทศ สื่อสารและดิจิทัลบนหลักความเท่าเทียม ต่างตอบแทนและเคารพซึ่งกันและกันและผลประโยชน์ร่วมกันระหว่าง 2 ฝ่าย
โดยมีขอบเขตดําเนินการภายใต้ความร่วมมือที่หลากหลาย อาทิ ส่งเสริมการใช้เทคโนโลยีสารสนเทศและการสื่อสารและข้อมูลที่เกี่ยวข้องในด้านการตรวจสภาพอกาศและลดความเสี่ยงจากภัยพิบัติ แบ่งปันความรู้ด้านเทคโนโลยี นวัตกรรม การบริการและแอปพลิเคชั่นในด้านเทคโนโลยีสารสนเทศ การพัฒนาบุคลากร รวมถึงความร่วมมืออาเซียน-ญี่ปุ่นเพื่อพัฒนาบุคลากรความมั่นคงปลอดภัยไซเบอร์ ความร่วมมือด้านไปรษณีย์ ความร่วมมือด้านเทคโนโลยีสื่อสารทางวิทยุที่ทันสมัย ได้แก่ การปรับใช้และใช้งาน 5G แบบเปิดกว้างและปลอดภัย ส่งเสริมการเร่งลงทุนในไทยของบริษัทด้านไอซีทีของญี่ปุ่น เป็นต้น
มีกิจกรรมภายใต้ความร่วมมือ อาทิ ความร่วมมือด้านนโยบายและเทคโนโลยี การอํานวยความสะดวกในโครงการร่วมต่างๆ การแลกเปลี่ยนผู้เชี่ยวชาญ ผู้ชํานาญการ การสนับสนุนหน่วยงานรัฐ และองค์กรด้านอุตสาหกรรม วิชาการ องค์กรที่มีความเชี่ยวชาญ ตลอดจนร่วมกันจัดการทดลองสาธิต ประชุมวิชาการและเข้าร่วมอบรม
รัฐบาลไทย-ข่าวทำเนียบรัฐบาล-สละเงินเดือน 3 เดือน
วันศุกร์ที่ 9 กรกฎาคม 2564
สละเงินเดือน 3 เดือน
รมต.เกษตรฯ ประกาศสละเงินเดือน 3 เดือน ตามรอยนายกฯ เพื่อนําไปเป็นส่วนหนึ่งในการแก้ไขสถานการณ์โควิด-19
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เปิดเผยว่าจากสถานการณ์การระบาดของโรคโควิด-19ที่กําลังระบาดอย่างหนักในขณะนี้ทําให้พล.อ.ประยุทธ์จันทร์โอชานายกรัฐมนตรีและหัวหน้าศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (ศบค.)ประกาศมาตรการควบคุมเข้มข้นพื้นที่สีแดงซึ่งมีผลบังคับใช้ตั้งแต่วันที่12กรกฎาคม2564เป็นต้นไปอีกทั้งนายกรัฐมนตรีและรมว.กลาโหมได้ประกาศว่าจะไม่รับเงินเดือนตําแหน่งนายกรัฐมนตรีเป็นเวลา3เดือนเพื่อให้เอาเงินก้อนนี้ไปใช้สําหรับการแก้ไขสถานการณ์โควิด-19ให้ประชาชนนั้นจึงทําให้ตนเห็นว่าหากการสละเงินเดือนรัฐมนตรีว่าการกระทรวงเกษตรและสหกรณ์จะสามารถช่วยแก้ไขสถานการณ์โควิด-19ได้ก็พร้อมเป็นส่วนหนึ่งในการแก้ไขปัญหาในครั้งนี้
สําหรับรัฐมนตรีช่วยว่าการกระทรวงเกษตรและสหกรณ์ได้แก่ร้อยเอกธรรมนัสพรหมเผ่าและนายประภัตรโพธสุธนพร้อมสละเงินเดือนเพื่อร่วมเป็นส่วนหนึ่งในการแก้ไขปัญหาด้วยในส่วนของนางสาวมนัญญาไทยเศรษฐ์ระบุว่าจะนําเงินเดือนในตําแหน่งรัฐมนตรีช่วยว่าการกระทรวงเกษตรและสหกรณ์ไปบริจาคช่วยเหลือบุคลากรทางการแพทย์และจัดซื้อวัสดุอุปกรณ์สิ่งของจําเป็นในการรักษาผู้ป่วยโควิด-19
ทั้งนี้ในส่วนของกระทรวงเกษตรและสหกรณ์ได้มีการเน้นย้ําการปฏิบัติงานของบุคลากรอย่างเข้มงวดและพิจารณาการเข้ามาปฏิบัติงานที่สํานักงานตามความจําเป็นและไม่เกิดผลกระทบต่อการปฏิบัติราชการ
รัฐบาลไทย-ข่าวทำเนียบรัฐบาล-วธ.จัดงานเฉลิมพระเกียรติสมเด็จพระนางเจ้าฯ พระบรมราชินี เชิญชวนร่วมพิธีเจริญนวัคคหายุสมธัมม์ ชมการแสดงคอนเสิร์ต ร่วมกิจกรรมวัฒนธรรมอาสาทำความดีทั้งแผ่นดิน และลงนามถวายพระพรออนไลน์
วันพุธที่ 1 มิถุนายน 2565
วธ.จัดงานเฉลิมพระเกียรติสมเด็จพระนางเจ้าฯ พระบรมราชินี เชิญชวนร่วมพิธีเจริญนวัคคหายุสมธัมม์ ชมการแสดงคอนเสิร์ต ร่วมกิจกรรมวัฒนธรรมอาสาทําความดีทั้งแผ่นดิน และลงนามถวายพระพรออนไลน์
วธ.จัดงานเฉลิมพระเกียรติสมเด็จพระนางเจ้าฯ พระบรมราชินี เชิญชวนร่วมพิธีเจริญนวัคคหายุสมธัมม์ ชมการแสดงคอนเสิร์ต ร่วมกิจกรรมวัฒนธรรมอาสาทําความดีทั้งแผ่นดิน และลงนามถวายพระพรออนไลน์
วธ.จัดงานเฉลิมพระเกียรติสมเด็จพระนางเจ้าฯ พระบรมราชินี เชิญชวนร่วมพิธีเจริญนวัคคหายุสมธัมม์ชมการแสดงคอนเสิร์ต ร่วมกิจกรรมวัฒนธรรมอาสาทําความดีทั้งแผ่นดิน และลงนามถวายพระพรออนไลน์
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มีนโยบายเทิดทูนสถาบันชาติ ศาสนาและพระมหากษัตริย์ และเสริมสร้างค่านิยม อัตลักษณ์ไทยและความเป็นไทย รวมทั้งสืบสาน รักษาและต่อยอดมรดกทางศิลปวัฒนธรรมของไทย วธ.จึงร่วมกับหน่วยงานรัฐ เอกชน และเครือข่ายทางวัฒนธรรม จัดงานเฉลิมพระเกียรติสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา วันที่ 3 มิถุนายน 2565 ทั้งในส่วนกลางและส่วนภูมิภาค เพื่อน้อมสํานึกในพระมหากรุณาธิคุณที่พระองค์ทรงปฏิบัติพระราชกรณียกิจนานัปการ เพื่อประโยชน์สุข ของพสกนิกรชาวไทย
รัฐมนตรีว่าการกระทรวงวัฒนธรรม กล่าวอีกว่า กิจกรรมเฉลิมพระเกียรติสมเด็จพระนางเจ้าฯ พระบรมราชินี ทั้งในส่วนกลางและส่วนภูมิภาค โดยหน่วยงานต่าง ๆ สังกัดวธ. จัดตกแต่งสถานที่ ประดับธงชาติคู่กับธงพระนามาภิไธย ส.ท. จัดตั้งโต๊ะหมู่บูชาประดิษฐานพระฉายาลักษณ์พร้อมเครื่องราชสักการะ ซึ่งในส่วนกลางจัดกิจกรรม ได้แก่ สํานักงานปลัดกระทรวงวัฒนธรรมจัดทําวีดิทัศน์และนิทรรศการเฉลิมพระเกียรติฯ จัดพิธีเจริญพระพุทธมนต์ พิธีทําบุญตักบาตรถวายพระราชกุศล พิธีถวายพระพรชัยมงคลและลงนามถวายพระพร อีกทั้งมีพิธีปฏิญาณตนเป็นข้าราชการและเจ้าหน้าที่ที่ดี ยึดหลักพอเพียง มีวินัย สุจริต จิตอาสาและกตัญญู ขณะเดียวกันวธ.จัดกิจกรรมวัฒนธรรมอาสาทําความดีทั้งแผ่นดิน ดําเนินการพร้อมกันทั้งส่วนกลางและส่วนภูมิภาค เช่น ปรับปรุงภูมิทัศน์ ปลูกต้นไม้ในพื้นที่โบราณสถานทั่วประเทศ
นายอิทธิพล กล่าวด้วยว่า นอกจากนี้ กรมการศาสนา ได้จัดพิธีเจริญพระพุทธมนต์และถวายภัตตาหารเพลแด่พระภิกษุและสามเณร วันที่ 1 มิถุนายน 2565 ณ วัดโมลีโลกยาราม กรุงเทพฯ และวันที่ 2 พิธีเจริญนวัคคหายุสมธัมม์เฉลิมพระเกียรติฯ ณ วัดราชประดิษฐสถิตมหาสีมาราม กรุงเทพฯ กรมศิลปากรจัดการแสดงคอนเสิร์ตบทเพลงเทิดพระเกียรติฯออนไลน์ วันที่ 27 พฤษภาคม และ 3 มิถุนายน 2565 ณ โรงละครแห่งชาติ กรมส่งเสริมวัฒนธรรม จัดการแสดงคอนเสิร์ตเฉลิมพระเกียรติฯ ของมูลนิธิรอยัลแบงค์คอกซิมโฟนีออร์เคสตร้าในพระอุปถัมภ์ วันที่ 2 มิถุนายน 2565 ณ หอประชุมใหญ่ ศูนย์วัฒนธรรมแห่งประเทศไทย ขณะเดียวกัน ในส่วนภูมิภาคจัดกิจกรรมเฉลิมพระเกียรติฯ เช่น พิธีเจริญพระพุทธมนต์สมโภชพระเจดีย์หรือพระพุทธรูปสําคัญประจําจังหวัด นิทรรศการเผยแพร่พระราชประวัติและพระราชกรณียกิจ กิจกรรมวัฒนธรรมอาสา ทําความดีทั้งแผ่นดิน ทั้งนี้ วธ.ขอเชิญชวนประชาชนร่วมลงนามถวายพระพรสมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา วันที่ 3 มิถุนายน 2565 ผ่านระบบออนไลน์ที่เว็บไซต์หน่วยงานราชการในพระองค์ www.royaloffice.th ระหว่างวันที่ 2 - 4 มิถุนายน 2565 และร่วมกิจกรรมเฉลิมพระเกียรติฯ เพื่อแสดงออกถึงความจงรักภักดีและน้อมสํานึกในพระมหากรุณาธิคุณของสมเด็จพระนางเจ้าฯ พระบรมราชินี
รัฐบาลไทย-ข่าวทำเนียบรัฐบาล-มาแล้ว! “พาณิชย์ลดราคา! ช่วยประชาชน Lot 20” คาราวานสินค้าราคาถูก ลดสูงสุด 62% กว่า 700 จุดทั่วประเทศ ถึง 5 ต.ค. 65
วันเสาร์ที่ 6 สิงหาคม 2565
มาแล้ว! “พาณิชย์ลดราคา! ช่วยประชาชน Lot 20” คาราวานสินค้าราคาถูก ลดสูงสุด 62% กว่า 700 จุดทั่วประเทศ ถึง 5 ต.ค. 65
.....
กระทรวงพาณิชย์ คิกออฟโครงการ “พาณิชย์ลดราคา! ช่วยประชาชน Lot 20” ซึ่งครั้งนี้เป็นการจัดคาราวานสินค้าราคาถูก 80 - 100 รายการ ออกจําหน่ายในทุกจังหวัดทั่วประเทศรวมกว่า 700 จุด/วัน ครบครันทั้งอาหาร - สินค้าอุปโภคบริโภคที่จําเป็น ลดสูงสุดถึง 62% เริ่มแล้ววันนี้ - 5 ต.ค. 65
.
ตัวอย่างสินค้าลดราคา ได้แก่ หมูเนื้อแดง ขายเฉลี่ย 160 บ./กก. น่องไก่ติดสะโพก 65 บ./กก. ไข่ไก่ 95 บ./แผง ซอสปรุงรส ลดสูงสุด 36% ผลิตภัณฑ์ชําระร่างกาย ลดสูงสุด 62% ผลิตภัณฑ์ซักล้าง ลดสูงสุด 55% หมวดรักษาโรค ยาแก้ไข้ หน้ากากอนามัย ลดสูงสุด 60% ฯลฯ
.
ที่ผ่านมา โครงการฯ ได้ดําเนินการมาแล้วถึง 19 Lot ช่วยลดภาระค่าครองชีพประชาชนรวมกว่า 11,728 ล้านบาท โดยประชาชนสามารถติดตามจุดจําหน่าย (มีการแจ้งล่วงหน้า) ได้ที่www.dit.go.thหรือ LINE @mobilepanich หรือเว็บไซต์พาณิชย์จังหวัด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สรรพสามิตจับกุมไวน์หนีภาษีในเขตพื้นที่กรุงเทพมหานคร
วันศุกร์ที่ 6 สิงหาคม 2564
สรรพสามิตจับกุมไวน์หนีภาษีในเขตพื้นที่กรุงเทพมหานคร
จากการตรวจค้นพบไวน์ที่ยังไม่เสียภาษีสรรพสามิต จํานวนทั้งสิ้น 1,158 ขวด สําหรับไวน์ของกลางที่ได้จากการจับกุมในครั้งนี้ มีมูลค่าประมาณ 1,273,800 บาท มูลค่าภาษีที่รัฐเสียหายประมาณ 177,221.25 บาท และค่าปรับผู้กระทําผิด เป็นเงิน 1,772,212.50 บาท
นายลวรณ แสงสนิท อธิบดีกรมสรรพสามิต เปิดเผยว่า จากการที่ได้มอบนโยบายให้กรมสรรพสามิต โดยนายวิวัฒน์ เขาสกุล รองอธิบดี รักษาการในตําแหน่งที่ปรึกษาด้านยุทธศาสตร์ภาษีสรรพสามิต และว่าที่ ร.ต.ยงยุทธ ภูมิประเทศ ผู้อํานวยการสํานักตรวจสอบ ป้องกันและปราบปราม ติดตามจับกุมไวน์หนีภาษีในเขตพื้นที่กรุงเทพมหานครอย่างต่อเนื่อง ศูนย์ปราบปรามสินค้าออนไลน์ สํานักตรวจสอบ ป้องกันและปราบปราม กรมสรรพสามิต ได้ติดตามการโพสต์ขายไวน์ในกลุ่มโซเชียลมีเดีย และดําเนินการสืบสวนหาข่าว ทั้งทางออนไลน์และการลงพื้นที่เพื่อติดตามจนทราบว่าวันที่ 4 สิงหาคม 2564 จะมีการขนส่งไวน์หนีภาษีภายในเขตพื้นที่กรุงเทพมหานคร สํานักตรวจสอบ ป้องกันและปราบปรามจึงได้ดําเนินการวางแผนจับกุมรถบรรทุก 4 ล้อเล็ก ซึ่งเชื่อว่าบรรทุกสินค้าผิดกฎหมายสรรพสามิตอยู่บนรถ คันดังกล่าว จากการตรวจค้นพบไวน์ที่ยังไม่เสียภาษีสรรพสามิต จํานวนทั้งสิ้น 1,158 ขวด เจ้าหน้าที่สรรพสามิตจึงได้ดําเนินการจับกุม โดยสามารถจับผู้ต้องหาได้ 1 ราย สําหรับไวน์ของกลางที่ได้จากการจับกุมในครั้งนี้ มีมูลค่าประมาณ 1,273,800 บาท มูลค่าภาษีที่รัฐเสียหายประมาณ 177,221.25 บาท และค่าปรับผู้กระทําผิด เป็นเงิน 1,772,212.50 บาท
อธิบดีกรมสรรพสามิต กล่าวย้ําว่า นโยบายการตรวจสอบ ปราบปรามและจับกุมผู้กระทําผิดกฎหมายสรรพสามิตอย่างต่อเนื่องดังกล่าว จะช่วยสร้างความเป็นธรรม โปร่งใส ความมั่นใจให้แก่ผู้ประกอบการที่เสียภาษีโดยสุจริต และช่วยดูแลผู้บริโภคให้บริโภคสินค้าที่ปลอดภัยและได้มาตรฐาน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิต จะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-บริษัท ท่าอากาศยานไทย จำกัด (มหาชน) พร้อมให้ความช่วยเหลือสายการบินที่ได้รับผลกระทบจากการแพร่ระบาดของเชื้อไวรัส COVID-19
วันพฤหัสบดีที่ 22 กรกฎาคม 2564
บริษัท ท่าอากาศยานไทย จํากัด (มหาชน) พร้อมให้ความช่วยเหลือสายการบินที่ได้รับผลกระทบจากการแพร่ระบาดของเชื้อไวรัส COVID-19
...
นายนิตินัย ศิริสมรรถการ กรรมการผู้อํานวยการใหญ่ บริษัท ท่าอากาศยานไทย จํากัด (มหาชน) (AOT) กล่าวว่า ตามที่สื่อมวลชนบางแห่งได้นําเสนอกรณีสมาคมสายการบินประเทศไทย ประกอบด้วย 7 สายการบินในประเทศ ได้แก่ สายการบินบางกอกแอร์เวย์ สายการบินไทยแอร์เอเชีย สายการบินไทยแอร์เอเชีย เอ็กซ์ สายการบินไทยสมายล์ สายการบินนกแอร์ สายการบินไทยไลอ้อนแอร์ และสายการบินไทยเวียตเจ็ต ได้เรียกร้องให้ AOT ยกเว้นการจัดเก็บค่าบริการขึ้น-ลงอากาศยาน รวมถึงค่าจอด-ค่าปรับออกไปก่อน นั้น ปัจจุบัน AOT ได้มีมาตรการช่วยเหลือผู้ประกอบการสายการบินที่ได้รับผลกระทบจากการแพร่ระบาดของโรคติดเชื้อไวรัส COVID-19 โดยการลด/ยกเว้น ค่าบริการขึ้นลงของอากาศยาน (Landing Charges) และค่าบริการที่เก็บอากาศยาน (Parking Charges) ค่าเช่าสํานักงาน และค่าบริการต่าง ๆ ซึ่ง AOT ได้มีการขยายระยะเวลาของมาตรการช่วยเหลือฯ จากเดิมที่สิ้นสุดเดือนธันวาคม 2564 ขยายไปจนถึงสิ้นสุดเดือนมีนาคม 2565 เพื่อให้สอดคล้องกับสถานการณ์ที่ยังมีสัญญาณว่าจะยังไม่สิ้นสุดลงภายในเดือนธันวาคม 2564 ไปจนสิ้นสุดตารางการบินฤดูหนาวของปี 2564 ณ สิ้นเดือนมีนาคม 2565 โดยการขยายมาตรการช่วยเหลือฯ ในส่วนของค่าบริการสนามบินดังกล่าวได้รับความเห็นชอบจากคณะกรรมการการบินพลเรือนแล้ว นอกจากนั้น AOT ยังได้อนุญาตให้สายการบินเลื่อนชําระหนี้สินคงค้างของสายการบินตั้งแต่เริ่มสถานการณ์การแพร่ระบาดของโรค COVID-19 ในปี 2563 มาโดยตลอด อีกทั้ง เพื่อให้สอดคล้องกับสถานการณ์วิกฤติของการแพร่ระบาดของโรค COVID-19 ที่มีความรุนแรงมากยิ่งขึ้นในปัจจุบัน คณะกรรมการพิจารณารายได้ของ AOT จึงมีมติเมื่อวันที่ 5 กรกฎาคม 2564 ผ่อนผันการวางหลักประกันเงินสดสําหรับสายการบินที่มีหนี้สินค้างชําระกับ AOT ที่ประสงค์จะทําการบิน ณ สนามบินที่อยู่ในความรับผิดชอบของ AOT ทั้ง 6 แห่ง และอยู่ระหว่างพิจารณาแนวทางการช่วยเหลือสายการบินเพิ่มเติม ซึ่งจะเป็นการเพิ่มสภาพคล่องทางการเงินให้แก่สายการบินในช่วงวิกฤติการแพร่ระบาดของโรค COVID-19 ที่รุนแรงมากขึ้นในปัจจุบัน
อย่างไรก็ตาม AOT สงวนสิทธิ์ในการเปลี่ยนแปลง แก้ไข หรือยกเลิกเงื่อนไขการให้ความช่วยเหลือผู้ประกอบการและสายการบินตามมาตรการดังกล่าว ซึ่งหากสถานการณ์ของโรค COVID-19 ยังมีความยืดเยื้อ AOT อาจมีการพิจารณาให้ความช่วยเหลือฯ ที่เหมาะสมกับสถานการณ์ในลําดับต่อไป ทั้งนี้ เพื่อช่วยประคับประคอง และพยุงธุรกิจของคู่ค้าสําคัญของ AOT ให้สามารถก้าวผ่านวิกฤติครั้งนี้ไปด้วยกัน และร่วมกันฟื้นฟูอุตสาหกรรมการบินและการท่องเที่ยวของประเทศต่อไป
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิ ประสานกรมควบคุมมลพิษติดตั้งเครื่องวัดมลพิษทางอากาศ พบคุณภาพอากาศอยู่ในเกณฑ์ที่ดีมากและเป็นไปตามมาตรฐานทุกดัชนี
วันศุกร์ที่ 9 กรกฎาคม 2564
ท่าอากาศยานสุวรรณภูมิ ประสานกรมควบคุมมลพิษติดตั้งเครื่องวัดมลพิษทางอากาศ พบคุณภาพอากาศอยู่ในเกณฑ์ที่ดีมากและเป็นไปตามมาตรฐานทุกดัชนี
...
จากกรณีที่เกิดเหตุระเบิดและเพลิงไหม้อย่างรุนแรงภายในโรงงานผลิตเม็ดโฟมพลาสติกในซอยกิ่งแก้ว 21 ตั้งแต่เช้าตรู่ของวันที่ 5 กรกฎาคม 2564 ที่ผ่านมา จนปัจจุบันเหตุเพลิงไหม้ดังกล่าวได้คลี่คลายและสงบลงแล้ว ท่าอากาศยานสุวรรณภูมิ (ทสภ.) มีความห่วงใยด้านสุขภาพของผู้ปฏิบัติงานรวมถึงผู้ใช้บริการจึงได้ขอรับการสนับสนุนจากกรมควบคุมมลพิษติดตั้งเครื่องวัดมลพิษทางอากาศได้นํารถตรวจวัดคุณภาพอากาศในบรรยากาศแบบเคลื่อนที่ (Mobile Unit) ไปติดตั้งบริเวณเขตปลอดอากร ทสภ. (ด้านทิศเหนือของ ทสภ.) เพื่อติดตามเฝ้าระวังผลกระทบจากเพลิงไหม้โรงงานผลิตเม็ดโฟมพลาสติกในซอยกิ่งแก้ว โดยสารมลพิษที่ตรวจวัด ได้แก่ PM10, PM2.5, CO, NO2, SO2, O3 และ H2S ซึ่งผลการตรวจวัดคุณภาพอากาศพบอยู่ในเกณฑ์ที่ดีมากและเป็นไปตามมาตรฐานทุกดัชนี ทั้งนี้สามารถติดตามเช็คคุณภาพอากาศผ่านทางเว็บไซต์ Air4Thai.com และแอปพลิเคชั่น Air4Thai ได้อีกทางหนึ่ง
ทสภ. จะติดตามสถานการณ์และทํางานร่วมกับหน่วยงานที่เกี่ยวข้อง
เพื่อประเมินและติดตามคุณภาพทางอากาศอย่างใกล้ชิด รวมถึงจะให้ความร่วมมือและปฏิบัติตามมาตรการของกรมควบคุมมลพิษอย่างเคร่งครัด โดยยึดมั่นความรับผิดชอบต่อสังคมส่วนรวมเป็นสําคัญ เพื่อสร้างความมั่นใจให้ผู้ปฏิบัติงาน ผู้ใช้บริการ และร่วมสร้างกําลังใจให้ทุกท่านผ่านสถานการณ์ที่ยากลําบากนี้ไปด้วยกัน ทั้งนี้หากผู้ใช้บริการต้องการสอบถามรายละเอียดเพิ่มเติมสามารถติดต่อได้ที่ AOT Contact Center หมายเลขโทรศัพท์ 1722 ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" พอใจภาพรวมการฉีดวัคซีน โดยผู้ได้รับวัคซีน 2 เข็มแล้วกว่า 26 ล้านคนมั่นใจสิ้นปีเป็นไปตามเป้าเปิดประเทศอย่างปลอดภัย ขณะที่ ศธ. ฉีดวัคซีนเด็กนักเรียนแล้วกว่า 9 แสนคนหรือ 24.25 %
วันอาทิตย์ที่ 17 ตุลาคม 2564
โฆษกรัฐบาลเผย  "นายกฯ" พอใจภาพรวมการฉีดวัคซีน โดยผู้ได้รับวัคซีน 2 เข็มแล้วกว่า 26 ล้านคนมั่นใจสิ้นปีเป็นไปตามเป้าเปิดประเทศอย่างปลอดภัย ขณะที่ ศธ. ฉีดวัคซีนเด็กนักเรียนแล้วกว่า 9 แสนคนหรือ 24.25 %
โฆษกรัฐบาลเผย  "นายกฯ" พอใจภาพรวมการฉีดวัคซีน โดยผู้ได้รับวัคซีน 2 เข็มแล้วกว่า 26 ล้านคนมั่นใจสิ้นปีเป็นไปตามเป้าเปิดประเทศอย่างปลอดภัย ขณะที่ ศธ. ฉีดวัคซีนเด็กนักเรียนแล้วกว่า 9 แสนคนหรือ 24.25 %
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจภาพรวมการฉีดวัคซีนโควิด-19 ของประเทศไทยให้กับประชาชนทุกกลุ่มตามนโยบายรัฐบาล ขณะนี้จํานวนผู้ได้รับวัคซีนเข็ม 1 ร้อยละ 51 และเข็ม 2 แล้วถึงร้อยละ 35 หรือคิดเป็น 1 ใน 2 ของประชากรกลุ่มเป้าหมาย สธ. รายงานข้อมูลการฉีดวัคซีนโควิด-19 ตั้งแต่วันที่ 28 ก.พ. - 16 ตุลาคม 2564 ยอดสะสมทั้งประเทศอยู่ที่ 65 ล้านโดสแล้ว แบ่งเป็นเข็มที่ 1 ฉีดสะสมจํานวน 37,609,600 ราย คิดเป็นร้อยละ 51 ของประชากร เข็มที่ 2 ฉีดสะสมจํานวน 26,007,497 ราย คิดเป็น ร้อยละ 35 ของประชากรและเข็มที่ 3 ฉีดสะสม จํานวน 1.8 ล้านราย รัฐบาลมั่นใจว่า จะฉีดวัคซีนโควิด-19 ให้กับประชาชนทั้งประเทศได้ตามเป้าหมายที่กําหนดคือ 100 ล้านโดส ครอบคลุมคนไทย จํานวน 50 ล้านคน คิดเป็น 70% ของจํานวนประชากร ภายในปี 2564 ได้สําเร็จและสอดคล้องกับจํานวนวัคซีนที่ไทยได้รับมาในปี 2564 ทั้งวัคซีนที่รัฐจัดหาและวัคซีนทางเลือกรวมกว่า 179 ล้านโดส
โฆษกประจําสํานักนายกรัฐมนตรี ยังเปิดเผยความคืบหน้าเดินหน้าฉีดวัคซีนโควิด 19 ให้กับกลุ่มนักเรียน/นักศึกษา หลังจากที่นายกรัฐมนตรีได้เป็นประธานในพิธี Kick Off ฉีดวัคซีนไฟเซอร์ให้กับนักเรียนทั่วประเทศ เมื่อวันที่ 4 ตุลาคมที่ผ่านมา โดยกระทรวงศึกษาธิการรายงานข้อมูลล่าสุด ณ วันที่ 15 ตุลาคม มีจํานวนนักเรียน/นักศึกษารวมทั้งหมด 5 ล้านคน แสดงความประสงค์รับวัคซีน 3.7 ล้านคน คิดเป็นร้อยละ 74.15 นักเรียน/นักศึกษาที่ได้รับวัคซีนแล้ว 902,186 คน คิดเป็นร้อยละ 24.25 ขณะที่ กระทรวง อว. ก็ให้บริการฉีดวัคซีนนักศึกษาและบุคลากรกว่า 1 ล้านคน  โดยหวังว่า ระบบการเรียนการสอนของไทยทั้งระดับพื้นฐานและอุดมศึกษา ส่วนใหญ่สามารถกลับมาเปิดการเรียนการสอนในรูปแบบปกติภายในเดือนพฤศจิกายน นี้ ขณะเดียวกัน กระทรวงยุติธรรมยังเปิดเผยว่า มีผู้ต้องขังที่ได้รับการฉีดวัคซีนเข็มแรกแล้ว 212,932 คน จากจํานวนทั้งหมด 284,190 คน และผู้ต้องขังฉีดวัคซีนครบสองเข็มจํานวน 66,416 ราย ส่วนผู้ต้องขังจํานวน 71,258 คน เป็นผู้ติดเชื้อโควิดที่ต้องรอการฉีดวัคซีนหลังจากที่หายแล้ว 1-3 เดือน การฉีดวัคซีนให้ผู้ต้องขังจํานวนมากนี้ จะทําให้การแพร่ระบาดของเชื้อโควิดในเรือนจําลดลงต่อเนื่องด้วย
“นายกรัฐมนตรียังฝากชื่นชม การฉีดวัคซีนโควิด -19 ของไทยที่มีการพัฒนาการอย่างรวดเร็วนี้ สะท้อนความสามารถในการจัดหาวัคซีนและการผนึกกําลังของภาครัฐ เอกชน ประชาชนและทีมแพทย์ ที่ได้จัดจุดบริการฉีดวัคซีนทั้งในและนอกโรงพยาบาล เช่น สนามกีฬา มหาวิทยาลัย ศูนย์การประชุม ศูนย์การค้า สําหรับบริการประชาชนทั่วประเทศ และที่สําคัญ คือ ความร่วมมือกันของประชาชนทุกกลุ่มเป้าหมายที่พร้อมใจกันฉีดวัคซีนด้วยความสมัครใจเพื่อสร้างภูมิคุ้มกันหมู่ให้เกิดขึ้น มั่นใจไทยมีความพร้อมสู่การเปิดประเทศอย่างปลอดภัยในปลายปีนี้ ตามที่นายกรัฐมนตรีได้ประกาศไว้” นายธนกร กล่าว
............................
รัฐบาลไทย-ข่าวทำเนียบรัฐบาล- กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 4 ธันวาคม 2564
วันเสาร์ที่ 4 ธันวาคม 2564
กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 4 ธันวาคม 2564
กระทรวงคมนาคม โดยศูนย์ Command Center ภัยพิบัติกระทรวงคมนาคม สรุปรายงานอุทกภัยในเส้นทางคมนาคม รายละเอียดดังนี้
1. มีโครงข่ายคมนาคมได้รับผลกระทบ รวม 12 เส้นทาง จํานวน 16 แห่ง สามารถสัญจรผ่านได้ 12 แห่ง สัญจรผ่านไม่ได้ 4 แห่ง
2. ถนนทางหลวง ได้รับผลกระทบ รวม 5 เส้นทาง จํานวน 8 แห่ง สามารถสัญจรผ่านได้ทั้ง 8 แห่ง
3. ถนนทางหลวงชนบท ได้รับผลกระทบ รวม 7 เส้นทาง จํานวน 8 แห่ง สามารถสัญจรผ่านได้ 4 แห่ง สัญจรผ่านไม่ได้ 4 แห่ง
4. มีจังหวัดที่ได้รับผลกระทบจากเหตุอุทกภัย 5 จังหวัด ได้แก่
- จังหวัดสุราษฎร์ธานี
- จังหวัดนครศรีธรรมราช
- จังหวัดพัทลุง
- จังหวัดชุมพร
- จังหวัดนราธิวาส
5. การรถไฟแห่งประเทศไทย และบริษัท ขนส่ง จํากัด สามารถเดินรถได้ตามปกติ
6. กรมเจ้าท่า ให้ความช่วยเหลือและบรรเทาความเดือดร้อนแก่ประชาชนในพื้นที่ที่ประสบอุทกภัย รวมทั้งเฝ้าระวังติดตามระดับน้ําในพื้นที่ที่ได้รับผลกระทบอย่างใกล้ชิด
7. กรมทางหลวงและกรมทางหลวงชนบท ติดตั้งป้ายและอุปกรณ์เพื่ออํานวยความสะดวกประชาชนในการสัญจรในพื้นที่เกิดประสบเหตุอุทกภัย พร้อมนําเครื่องจักรเข้าซ่อมแซมถนนที่ได้รับความเสียหาย
8. ในส่วนของท่าเรือและท่าอากาศยาน ยังไม่มีรายงานการได้รับผลกระทบจากเหตุอุทกภัย
ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จํากัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
รัฐบาลไทย-ข่าวทำเนียบรัฐบาล-กระทรวงเกษตร สยบโรคระบาดในม้า วัว ประเทศไทยเป็นหนึ่งเดียวในอาเซียน
วันอาทิตย์ที่ 12 ธันวาคม 2564
กระทรวงเกษตร สยบโรคระบาดในม้า วัว ประเทศไทยเป็นหนึ่งเดียวในอาเซียน
กระทรวงเกษตร สยบโรคระบาดในม้า วัว ประเทศไทยเป็นหนึ่งเดียวในอาเซียน คงสถานะปลอดโรคอหิวาต์แอฟริกาในสุกร เตรียมคลอดวัคซีนป้องกันโรคลัมปี สกิน
วันนี้ 12 ธ.ค. 64 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงความสําเร็จในการควบคุมโรคระบาดในสัตว์ที่เกิดขึ้นใหม่ในประเทศไทย ซึ่งนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้รายงานต่อนายกรัฐมนตรี ว่า การระบาดของโรคต่างๆ เริ่มคลี่คลายมีแนวโน้มที่ดีขึ้น สามารถควบคุมการเกิดโรคและป้องกันได้อย่างสําเร็จ กรณี โรคกาฬโรคแอฟริกาม้า (African Horse Sickness: AHS) ซึ่งพบรายงานครั้งแรกเมื่อ มีนาคม 2563 ที่ส่งผลต่ออุตสาหกรรมการเลี้ยงม้าและค้าม้าในประเทศอย่างมาก ด้วยมาตรการการดูแลที่เข้มข้นของกระทรวงฯ และความร่วมมือกับเครือข่ายทุกภาคส่วน ผนวกกับแผนปฏิบัติการกําจัดกาฬโรคแอฟริกาในม้า เพื่อคืนสถานภาพปลอดโรคจากองค์การสุขภาพสัตว์โลก (OIE) ทําให้ประเทศไทยไม่พบรายงานโรค AHS ตั้งแต่กันยายน 63 มั่นใจว่าขอคืนสถานภาพปลอดโรคนี้ได้ ภายในปี 2566 ได้แน่นอน สําหรับการควบคุมโรคลัมปี สกิน (Lumpy skin)  ในโค-กระบือ พบรายงานครั้งแรกในปี 2564 ด้วยมาตรการควบคุมโรคให้สงบอย่างรวดเร็ว การควบคุมการเคลื่อนย้าย การกําจัดแมลงและสัตว์พาหะนําโรค การกระจายและเร่งฉีดวัคซีนให้กับโค-กระบือ ทั่วประเทศ ทําให้ปัจจุบันสามารถจํากัดพื้นที่การแพร่ระบาดของโรคได้ และลดความเสียหายจากการเกิดโรค อย่างไรก็ตาม กระทรวงฯยังคงมาตรการเฝ้าระวังอย่างเข้มงวด เพราะยังคงพบการระบาดในประเทศเพื่อนบ้าน อีกทั้ง กรมปศุสัตว์ได้ทําการวิจัยและพัฒนาวัคซีนโรคลัมปี สกิน ซึ่งขณะนี้ได้วัคซีนต้นแบบแล้ว และอยู่ระหว่างการนําไปฉีดเพื่อทดสอบประสิทธิภาพการสร้างภูมิคุ้มกันในโค
ส่วนโรคอหิวาต์แอฟริกาในสุกร (African Swine Fever: ASF) ซึ่งเป็นโรคที่พบการระบาดทั่วโลก สร้างความเสียหายแก่อุตสาหกรรมการผลิตสุกรอย่างมาก แต่ยังไม่พบการระบาดในประเทศไทย นายเฉลิมชัย ได้กล่าวว่า มาตรการการป้องกันอย่างเคร่งครัดและความร่วมมือจากภาคีเครือข่ายทั้งภาครัฐ ภาคเอกชน มหาวิทยาลัย สมาคม และเกษตรกรผู้เลี้ยง ทําให้ไทยยังคงสถานะปลอดโรค ASF เป็นประเทศหนึ่งเดียวในอาเซียน อย่างไรก็ตาม แม้ยังไม่พบการเกิดโรคในไทย แต่ด้วยยังไม่มีวัคซีนป้องกันโรคนี้ ประเทศไทยก็อาจมีความเสี่ยงได้ ทางกรมปศุสัตว์จึงได้เร่งดําเนินการพัฒนาวัคซีน ASF ในสุกรต้นแบบ เพื่อเป็นประโยชน์แก่เกษตรกรประเทศเพื่อนบ้านในอนาคตต่อไป
“นายกรัฐมนตรี ติดตามสถานการณ์โรคระบาดในสัตว์ด้วยความห่วงใย  เพราะเป็นโรคอุบัติใหม่ ทั้งยังสามารถแพร่ระบาดข้ามประเทศได้ ซึ่งกระทรวงเกษตรฯ มีการรายงานการติดตาม การเฝ้าระวัง การป้องกันอย่างต่อเนื่อง ทั้งนี้ นายกฯ ได้ชื่นชมและพอใจการทํางานของกระทรวงฯ รวมถึงขอบคุณทุกภาคส่วนที่ให้ความร่วมมือเป็นอย่างดี และความสามารถด้านปศุสัตว์ของไทย ทําให้ควบคุมโรคระบาดในสัตว์ได้สําเร็จ ทั้งโรคกาฬโรคแอฟริกาในม้า (AHS) และโรคลัมปี สกิน ในโค-กระบือ (Lumpy skin) และเป็นหนึ่งเดียวในอาเซียนที่สามารถป้องกันการเกิดโรคอหิวาต์แอฟริกาในสุกร (ASF) คงสถานะปลอดโรคได้ ” นางสาวรัชดา กล่าว
รัฐบาลไทย-ข่าวทำเนียบรัฐบาล-ปลัด วธ. เป็นประธานพิธีเปิดชุมชนคุณธรรมบ้านโคกเมือง สุดยอดชุมชนต้นแบบ “เที่ยวชุมชน ยลวิถี” ประจำปี ๒๕๖๔ ณ ชุมชนคุณธรรมฯ บ้านโคกเมือง อำเภอประโคนชัย จังหวัดบุรีรัมย์
วันพุธที่ 6 ตุลาคม 2564
ปลัด วธ. เป็นประธานพิธีเปิดชุมชนคุณธรรมบ้านโคกเมือง สุดยอดชุมชนต้นแบบ “เที่ยวชุมชน ยลวิถี” ประจําปี ๒๕๖๔ ณ ชุมชนคุณธรรมฯ บ้านโคกเมือง อําเภอประโคนชัย จังหวัดบุรีรัมย์
พิธีเปิดชุมชนคุณธรรมบ้านโคกเมือง สุดยอดชุมชนต้นแบบ “เที่ยวชุมชน ยลวิถี” ประจําปี ๒๕๖๔ ณ ชุมชนคุณธรรมฯ บ้านโคกเมือง อําเภอประโคนชัย จังหวัดบุรีรัมย์ และชมพระอาทิตย์ตก ๑๕ ช่องประตู ณ อุทยานประวัติศาสตร์พนมรุ้ง
วันที่ ๖ ตุลาคม ๒๕๖๔ เวลา ๑๔.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดชุมชนคุณธรรมบ้านโคกเมือง สุดยอดชุมชนต้นแบบ “เที่ยวชุมชน ยลวิถี” ประจําปี ๒๕๖๔ ณ ชุมชนคุณธรรมฯ บ้านโคกเมือง อําเภอประโคนชัย จังหวัดบุรีรัมย์ และเวลา ๑๘.๐๐ น. ชมพระอาทิตย์ตก ๑๕ ช่องประตู ณ อุทยานประวัติศาสตร์พนมรุ้ง โดยมี นายอังกูร ศีลาเทวากูล รองผู้ว่าราชการจังหวัดบุรีรัมย์ นางโชติกา อัครกิจโสภากุล ผู้ช่วยปลัดกระทรวงวัฒนธรรม นายพัฐศิษฏ์ ธนชวาลย์ ผู้อํานวยการกองตรวจราชการ คณะที่ปรึกษากระทรวงวัฒนธรรม ผู้บริหารกระทรวงวัฒนธรรม วัฒนธรรมจังหวัดภาคอีสาน ผู้นําชุมชน และชาวชุมชนเข้าร่วม
รัฐบาลไทย-ข่าวทำเนียบรัฐบาล-รมว.เฮ้งห่วงลูกจ้างเหมาค่าแรง จ.ระยอง สั่งกสร. ตรวจสอบหากพบมีการเลิกจ้างให้ช่วยเหลือทันที
วันพุธที่ 6 เมษายน 2565
รมว.เฮ้งห่วงลูกจ้างเหมาค่าแรง จ.ระยอง สั่งกสร. ตรวจสอบหากพบมีการเลิกจ้างให้ช่วยเหลือทันที
รมว.เฮ้ง ห่วงลูกจ้าง สั่ง กสร. สอบโรงงานดังย่านอมตะซิตี้ปลดพนักงานซับคอนแทรค พบนายจ้างใช้มาตรา 75 ตามกฎหมาย ส่วนลูกจ้างรับเหมาส่งคืนบริษัทรับเหมาค่าแรงซึ่งขณะนี้ยังไม่มีการเลิกจ้างลูกจ้าง หากพบการเลิกจ้างจะดําเนินการให้ลูกจ้างได้รับสิทธิประโยชน์ตามกม.ทันที
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีตามที่มีข่าวในสื่อออนไลน์ว่าโรงงานดังย่านอมตะซิตี้ปลดพนักงานซับคอนแทรค ส่งผลทําให้ลูกจ้างตกงานนั้น กระทรวงแรงงานจึงได้สั่งให้กรมสวัสดิการและคุ้มครองแรงงาน เข้าตรวจสอบหาข้อเท็จจริงกรณีดังกล่าวทันที พบว่า บริษัท ทรินา โซลาร์ ไซเอนซ์ แอนด์ เทคโนโลยี (ประเทศไทย) จํากัด สํานักงานตั้งอยู่เลขที่ 7/496 หมู่ 6 ต.มาบยางพร อ.ปลวกแดง จ.ระยอง มีลูกจ้างรวม 886 คน เป็นลูกจ้างของบริษัท โดยตรง 567 คน ลูกจ้างบริษัทรับเหมาค่าแรง 319 คน บริษัทได้ประกาศหยุดกิจการชั่วคราวตามมาตรา 75 พระราชบัญญัติคุ้มครองแรงงาน พ.ศ. 2541 และจ่ายค่าจ้างให้กับลูกจ้างร้อยละ 75 ของค่าจ้างที่ลูกจ้างได้รับเนื่องจากบริษัทไม่สามารถนําเข้าวัตถุดิบหลักในการผลิตแผ่นโซลา และแผงโซลาร์จากประเทศคู่ค้าที่อยู่ในระหว่างการตรวจสอบภาษีได้ และ ยังไม่มีการเลิกจ้างลูกจ้างของบริษัทแต่อย่างใด สําหรับลูกจ้างรับเหมาค่าแรง จํานวน 319 คน ได้มีการส่งคืนให้กับบริษัทรับเหมาค่าแรง จํานวน 3 แห่ง ได้แก่ บริษัท เจ.เค.จี ซับคอนแทรด เซอร์วิส จํากัด บริษัท เอชอาร์ ไดเจสท์ จํากัด และบริษัท ซีคเกอร์ เซอร์วิส อินเตอร์กรุ๊ป จํากัด ซึ่งขณะนี้บริษัทรับเหมาค่าแรงดังกล่าวยังไม่ได้มีการเลิกจ้างลูกจ้างของบริษัท ทั้งนี้ ได้สั่งการให้กรมสวัสดิการและคุ้มครองแรงงานติดตามสถานการณ์อย่างใกล้ชิด หากพบมีการเลิกจ้างก็จะดําเนินการช่วยเหลือให้ลูกจ้างได้รับสิทธิประโยชน์ตามกฎหมายทันที
ด้านนายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า กรมสวัสดิการและคุ้มครองแรงงานได้ส่งพนักงานตรวจแรงงานของสํานักงานสวัสดิการและคุ้มครองแรงงานจังหวัดระยอง เข้าตรวจสอบ พร้อมทั้งชี้แจงข้อกฎหมายด้านแรงงานกับบริษัท ทรินา โซลาร์ ไซเอนซ์ แอนด์ เทคโนโลยี (ประเทศไทย) จํากัด และบริษัทรับเหมาค่าแรงทั้ง 3 แห่ง เพื่อให้บริษัทมีความเข้าใจและปฏิบัติตามกฎหมายอย่างถูกต้อง ทั้งนี้ ได้มีการนัดพบบริษัทเพื่อตรวจสอบหาข้อเท็จจริงเพิ่มเติมในวันที่ 8 เมษายน พ.ศ. 2565
รัฐบาลไทย-ข่าวทำเนียบรัฐบาล-​PM congratulates Thailand’s 16th consecutive AFF Futsal Championship
วันอังคารที่ 12 เมษายน 2565
​PM congratulates Thailand’s 16th consecutive AFF Futsal Championship
​PM congratulates Thailand’s 16th consecutive AFF Futsal Championship
April 11, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha congratulated Thailand national futsal team for taking home its 16thAFF Futsal Championship title after beating Indonesia national team at the Indoor Stadium Hua Mark, Bangkok, on April 10, 2022. He praised the athletes for their strong will and dedication, and commended all concerned parties who have contributed to the success. The Thai Government commits to continuously support and enhance potentials of Thai athletes of all types of sports at the international stage to enhance the country’s positive image and the happiness of the Thai people.
According to the Government Spokesperson, Thailand national futsal team continued its winning streak by beating Vietnam in the semi-final, and Indonesia by the score 5-3 on penalties, to take home its 16thconsecutive AFF Futsal Championship title.
รัฐบาลไทย-ข่าวทำเนียบรัฐบาล-กบข. จัดงานประชุมใหญ่ผู้แทนสมาชิก รายงานผลการดำเนินงานประจำปี 2564
วันอังคารที่ 31 พฤษภาคม 2565
กบข. จัดงานประชุมใหญ่ผู้แทนสมาชิก รายงานผลการดําเนินงานประจําปี 2564
กบข.จัดงานประชุมใหญ่ผู้แทนสมาชิกผ่านระบบอิเล็กทรอนิกส์ (E-Meeting) เพื่อรายงานผลการดําเนินงาน ฐานะการเงินและการรับจ่ายเงินของกองทุนในปี 2564 แนวทางการดําเนินงานในปี 2565 ตลอดจนรับฟังความคิดเห็นและข้อเสนอแนะของผู้แทนสมาชิก
เมื่อวันที่ 30 พ.ค. 2565 กองทุนบําเหน็จบํานาญข้าราชการ (กบข.) จัดงานประชุมใหญ่ผู้แทนสมาชิกผ่านระบบอิเล็กทรอนิกส์ (E-Meeting) เพื่อรายงานผลการดําเนินงาน ฐานะการเงินและการรับจ่ายเงินของกองทุนในปี 2564 แนวทางการดําเนินงานในปี 2565 ตลอดจนรับฟังความคิดเห็นและข้อเสนอแนะของผู้แทนสมาชิก โดยมีนายกฤษฎา จีนะวิจารณะ ปลัดกระทรวงการคลัง ในฐานะประธานกรรมการกองทุนบําเหน็จบํานาญข้าราชการ เป็นประธานในที่ประชุม พร้อมด้วย นายพรชัย ฐีระเวช ผู้อํานวยการสํานักงานเศรษฐกิจการคลัง นายปิยวัฒน์ ศิวรักษ์ เลขาธิการ ก.พ. นางสาวกุลยา ตันติเตมิท อธิบดีกรมบัญชีกลาง และ ดร.ศรีกัญญา ยาทิพย์ เลขาธิการคณะกรรมการ กบข. เพื่อร่วมรายงานผลการดําเนินงาน โดยมีผู้แทนสมาชิกเข้าร่วมประชุมจํานวน 518 คน
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า ผลการดําเนินงานในปี 2564 กบข. มีสินทรัพย์สุทธิ 1,132,074 ล้านบาท มีกําไรหรือผลประโยชน์สุทธิจํานวน 44,013 ล้านบาท โดยผลตอบแทนแผนหลัก หลังหักค่าใช้จ่ายอยู่ที่ 5.83% ซึ่ง กบข. สามารถดําเนินงานบรรลุเป้าหมายตามแผนงานได้ทั้งหมด พร้อมทั้งเพิ่มแผนการลงทุนใหม่สําหรับสมาชิก เพื่อเพิ่มทางเลือกในการบริหารเงินออมและกระจายความเสี่ยงผ่านการลงทุนที่หลากหลายมากยิ่งขึ้น รวมทั้งเป็นผู้นําในการประกาศเจตนารมณ์ Sustainable Thailand 2021 เพื่อขับเคลื่อนสถาบันการลงทุนและการธนาคารไทยสู่ความยั่งยืน
นอกจากนี้ กบข. ยังได้ผลักดันการแก้ไขกฎหมายเพื่อมุ่งเน้นการเพิ่มโอกาสทวีค่าเงินออมของสมาชิก พัฒนาระบบการให้ความรู้แก่สมาชิกและการสื่อสารอย่างต่อเนื่องผ่านดิจิทัลแพลตฟอร์ม ส่งผลให้มีจํานวนสมาชิกใช้บริการของ กบข. เพิ่มมากขึ้นจากปีก่อน กว่า 70%
สําหรับแผนการดําเนินงานปี 2565 กบข. ได้ศึกษาทบทวนผลการดําเนินงานในปีที่ผ่านมา ถอดบทเรียนจากการดําเนินงานรวมถึงได้รับข้อเสนอแนะจากคณะกรรมการและคณะอนุกรรมการ กบข. มาปรับปรุงการจัดทําแผนให้มีประสิทธิภาพมากยิ่งขึ้น โดยปีนี้ กบข. ได้กําหนดแผนยุทธศาสตร์ ไว้ 10 แผน ครอบคลุมภารกิจ 3 ด้าน ประกอบด้วย 1) ด้านลงทุน เป้าหมายเพื่อสร้างผลตอบแทนยั่งยืนในระยะยาว 2) ด้านสมาชิก เป้าหมาย ทวีค่าเงินออม ผูกพัน กบข. และ 3) ด้านองค์กร เป้าหมายผูกพันองค์กร ทุ่มเทเพื่อสมาชิก
ข่าวประชาสัมพันธ์ https://bit.ly/3NIUHkW
รายงานประจําปี 2564 https://bit.ly/3lpGey7
รัฐบาลไทย-ข่าวทำเนียบรัฐบาล-ถูกเลิกจ้างเพราะติดโควิด-19 มีสิทธิได้รับค่าชดเชย
วันจันทร์ที่ 9 พฤษภาคม 2565
ถูกเลิกจ้างเพราะติดโควิด-19 มีสิทธิได้รับค่าชดเชย
วันอาทิตย์ที่ 8 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยสุขภาพอนามัยของลูกจ้างแรงงานในสถานการณ์แพร่ระบาดของโรคโควิด-19 จึงให้นายจ้างสามารถมีคําสั่ง ให้ลูกจ้างที่เสี่ยงติดเชื้อโควิด-19 หยุดงาน กักตัว ตลอดจนเข้ารับการตรวจเชื้อได้ โดยนายจ้างยังคงจ่ายค่าจ้างให้ตามปกติ ไม่ถือเป็นการขาดงานหรือละทิ้งหน้าที่ แต่หากลูกจ้างไม่ปฏิบัติตามโดยไม่มีเหตุผลอันสมควร นายจ้างอาจปฏิเสธไม่ให้ลูกจ้างเข้าสถานที่ทํางาน และไม่จ่ายค่าจ้างให้ หรืออาจมีคําสั่งลงโทษทางวินัย เช่น ตักเตือนด้วยวาจาหรือเป็นหนังสือ และหากมีการเลิกจ้างลูกจ้างด้วยเหตุติดเชื้อโควิด-19 ลูกจ้างมีสิทธิได้รับค่าชดเชย เนื่องจากไม่ถือเป็นความผิดร้ายแรงหรือกระทําผิดวินัย หากมีข้อสงสัยสอบถามเพิ่มเติมได้ที่ สํานักงานสวัสดิการและคุ้มครองแรงงานทุกแห่งทั่วประเทศ หรือ โทรสายด่วน 1546
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.- สกสช. ลงนามความร่วมมือสร้างต้นแบบองค์กรสุขสภาพดี นำไทยสู่เมืองหลวงสุขภาพโลก
วันศุกร์ที่ 1 กรกฎาคม 2565
สธ.- สกสช. ลงนามความร่วมมือสร้างต้นแบบองค์กรสุขสภาพดี นําไทยสู่เมืองหลวงสุขภาพโลก
กระทรวงสาธารณสุข ร่วมกับ สถาบันการสร้างชาติ ลงนามความร่วมมือ “พัฒนาสุขสภาพองค์กรเพื่อการสร้างชาติ” มุ่งส่งเสริมการดูแลสุขสภาพแบบองค์รวมแก่บุคลากร สร้างต้นแบบองค์กรสุขสภาพดี ช่วยพัฒนาชุมชน และสังคม
กระทรวงสาธารณสุข ร่วมกับ สถาบันการสร้างชาติ ลงนามความร่วมมือ “พัฒนาสุขสภาพองค์กรเพื่อการสร้างชาติ” มุ่งส่งเสริมการดูแลสุขสภาพแบบองค์รวมแก่บุคลากร สร้างต้นแบบองค์กรสุขสภาพดี ช่วยพัฒนาชุมชน และสังคม นําประเทศไทยให้ก้าวเข้าสู่การเป็นเมืองหลวงของการส่งเสริมสุขภาพของโลก
วันนี้ (1 กรกฎาคม 2565) ที่ กรมสนับสนุนบริการสุขภาพ กระทรวงสาธารณสุข นพ.ประพนธ์ ตั้งศรีเกียรติกุล ผู้ช่วยรัฐมนตรีประจําสํานักนายกรัฐมนตรี ได้รับมอบหมายจาก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้เป็นประธานและสักขีพยาน ในพิธีลงนามบันทึกข้อตกลงความร่วมมือ“การพัฒนาสุขสภาพองค์กรเพื่อการสร้างชาติ (Wellness Corporate Nation-Building : Wellness CNB)”
โดยมี นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ และศาสตราจารย์ ดร.เกรียงศักดิ์ เจริญวงศ์ศักดิ์ ประธานสถาบันการสร้างชาติ (สกสช.) ร่วมลงนาม พร้อมจัดปฐมนิเทศองค์กรที่สมัครเข้าร่วมโครงการพัฒนาสุขสภาพองค์กรเพื่อการสร้าง Wellness CNB มีผู้บริหารองค์กร และนักศึกษาที่สนใจ เข้าร่วม 300 คน
นพ.ประพนธ์ กล่าวว่า กระทรวงสาธารณสุขให้ความสําคัญกับการพัฒนานวัตกรรมทางการแพทย์ทุกด้าน ตามนโยบาย Medical Hub เพื่อให้ประเทศไทยเป็นศูนย์กลางสุขภาพนานาชาติ ขับเคลื่อนภาคเศรษฐกิจประเทศ โดยกําหนดให้สุขสภาพ (Wellness) เป็นประเด็นยุทธศาสตร์ ด้วยการพัฒนาคน องค์กร ธุรกิจ และการสร้างชาติให้ก้าวหน้า ควบคู่กับประชาชนชาวมีสุขสภาพดีทุกด้าน จึงมีความจําเป็นจะต้องเตรียมบุคลากรให้มีความรู้
ความเข้าใจ ทักษะ ความสามารถ ในการสร้างสุขสภาพองค์รวม ตลอดจนขยายศักยภาพในเรื่องภาวะผู้นํา คุณธรรม ของผู้ประกอบการ (Entrepreneurship) ด้านสุขสภาพ และการบริหารจัดการขององค์กร ซึ่งการลงนามบันทึกข้อตกลงความร่วมมือในโครงการพัฒนาสุขสภาพองค์กรเพื่อการสร้างชาติ (Wellness Corporate Nation-Building) ในครั้งนี้ จะเป็นการส่งเสริมให้เกิดการดูแลสุขภาพ Wellness แบบองค์รวมสําหรับบุคลากร เนื่องจากสุขสภาพของพนักงานและการบริหารจัดการภายในขององค์กรจะต้องดีด้วย เพื่อพร้อมเป็นส่วนหนึ่งในการสนับสนุนให้ประเทศไทยเป็น “เมืองหลวง Wellness โลก” ดึงดูดนักท่องเที่ยวต่างชาติ รวมถึงสร้างความเชื่อมั่นในการกลับเข้ามารับบริการด้านสุขภาพ และเกิดความร่วมมือในการเพิ่มมูลค่าทางการแข่งขันด้านธุรกิจสุขภาพของประเทศ
ด้าน นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า โครงการพัฒนาสุขสภาพขององค์กรเพื่อการสร้างชาติ เป็นโครงการแรกในการส่งเสริมสุภาพของพนักงาน โดยกรมสนับสนุนบริการสุขภาพ และสถาบันการสร้างชาติ จะร่วมกันพัฒนาสุขสภาพของพนักงานและการบริหารจัดการภายในองค์กรให้เกิดสุขสภาพอย่างเป็นองค์รวม โดยบูรณาการทั้งปัจจัยภายในบุคคลและปัจจัยภายนอกเพื่อให้เกิดมุมมองในการดูแลอย่างครบมิติลดการเจ็บป่วย เพิ่มประสิทธิภาพประสิทธิผล เกิดความคิดทัศนคติที่ดี ตลอดจนความสัมพันธ์อันดีในที่ทํางานซึ่งเป็นส่วนสําคัญต่อการพัฒนาเศรษฐกิจสังคมของประเทศต่อไป
************************************** 1 กรกฎาคม 2565